62021CJ0286_INF
Sodba Sodišča (deseti senat) z dne 28. aprila 2022 – Komisija/Francija (Mejne vrednosti – PM10)
(Zadeva C‑286/21) (
1
)
„Neizpolnitev obveznosti – Okolje – Direktiva 2008/50/ES – Kakovost zunanjega zraka – Člen 13(1) in Priloga XI – Sistematično in trajno preseganje mejnih vrednosti za mikrodelce (PM10) na nekaterih območjih Francije – Člen 23(1) – Priloga XV – ‚Čim krajše‘ obdobje preseganja – Ustrezni ukrepi“
1.
Tožba zaradi neizpolnitve obveznosti – Predmet spora – Določitev med predhodnim postopkom – Prilagoditev zaradi spremembe prava Unije – Dopustnost – Pogoji
(Člen 258 PDEU; Direktiva 2008/50Evropskega parlamenta in Sveta, člen 13(1) in Priloga XI; Direktiva Sveta 1999/30, člen 5 in Priloga III)
(Glej točko 38.)
2.
Tožba zaradi neizpolnitve obveznosti – Predmet spora – Določitev med predhodnim postopkom – Upoštevanje dejstev, nastalih po obrazloženem mnenju – Pogoji – Dejstva enake narave in enako ravnanje kot prvotno navedena
(člen 258 PDEU)
(Glej točko 39.)
3.
Okolje – Onesnaževanje zraka – Kakovost zunanjega zraka – Direktiva 2008/50 – Mejne vrednosti za varovanje zdravja ljudi – Sistematično in trajno preseganje – Neizpolnitev obveznosti
(Direktiva 2008/50 Evropskega parlamenta in Sveta, člen 13(1) in Priloga XI)
(Glej točke od 41 do 48 ter točko 1 izreka.)
4.
Okolje – Onesnaževanje zraka – Kakovost zunanjega zraka – Direktiva 2008/50 – Mejne vrednosti za varovanje zdravja ljudi – Delci PM10 – Preseganje – Posledice – Obveznost države članice, da pripravi načrt za njegovo odpravo – Rok – Nesprejetje ustreznih in učinkovitih ukrepov za zagotovitev najkrajšega obdobja preseganja – Neizpolnitev obveznosti
(Direktiva 2008/50 Evropskega parlamenta in Sveta, člen 13(1) in Prilogi XI in XV)
(Glej točke od 62 do 78 ter točko 1 izreka.)
Izrek
1.
Francoska republika
–
s tem, da ni zagotovila, da se ne bi sistematično in trajno presegala dnevna mejna vrednost, ki se uporablja za koncentracije mikrodelcev (PM10), od 1. januarja 2005 do vključno leta 2019, v aglomeraciji in na območju kakovosti zraka Pariz (FR04A01/FR11ZAG01) ter od 1. januarja 2005 do vključno leta 2016, z izjemo leta 2008, v aglomeraciji in na območju kakovosti zraka Martinique/Fort-de-France (FR39N10/FR02ZAR01), ni izpolnila obveznosti iz člena 13(1) Direktive 2008/50/ES Evropskega parlamenta in Sveta z dne 21. maja 2008 o kakovosti zunanjega zraka in čistejšem zraku za Evropo v povezavi s Prilogo XI k tej direktivi, in
–
s tem, da ni zagotovila, da bi bili v načrtih o kakovosti zraka predvideni ustrezni ukrepi, da bi bilo obdobje preseganja te mejne vrednosti čim krajše, na teh območjih od 11. junija 2010, ni izpolnila obveznosti iz člena 23(1), drugi pododstavek, Direktive 2008/50 v povezavi s Prilogo XV k tej direktivi.
2.
Francoski republiki se naloži plačilo stroškov.
(
1
)	UL C 252, 28.6.2021.